CELEX: 62022TN0192
Language: hu
Date: 2022-04-13 00:00:00
Title: T-192/22. sz. ügy: 2022. április 13-án benyújtott kereset – Polynt kontra ECHA

2022.6.7.   
            
            
               HU
            
            
               Az Európai Unió Hivatalos Lapja
            
            
               C 222/33
            
         
      2022. április 13-án benyújtott kereset – Polynt kontra ECHA
      (T-192/22. sz. ügy)
      (2022/C 222/55)
      Az eljárás nyelve: angol
      
         Felek
      
      
         Felperes: Polynt SpA (Scanzorosciate, Olaszország) (képviselők: C. Mereu és S. Abdel-Qader ügyvédek)
      
         Alperes: Európai Vegyianyag-ügynökség
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a keresetet elfogadhatónak és megalapozottnak;
               
            
                  —
               
               
                  semmisítse meg az Európai Vegyianyag-ügynökségnek a felperessel a 2022. február 4-i levélben közölt határozatát (FUP- DEV-01–21200655590–58–0000-CCH-1–2_FTR_NOTIF), amelyben a dokumentációértékelési határozatnak való megfelelés elmulasztásáról tájékoztatják a felperest;
               
            
                  —
               
               
                  állapítsa meg, illetve kötelezze az ECHA-t egy azt megállapító új intézkedés elfogadására, hogy a felperes mentesül azon kötelezettsége alól, hogy az ECHA-nak bármiféle információt szolgáltasson a gyártás beszüntetését, valamint azt követően, hogy emiatt az érintett anyag vis maiornak betudhatóan már nem áll rendelkezésre; továbbá
               
            
                  —
               
               
                  az ECHA-t kötelezze a jelen eljárás valamennyi költségének viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, arra alapított jogalap, hogy az alperes megsértette a vis maior elvét annak megállapításakor, hogy a nonán-1-ol-os 1,3-dioxo-2-benzofurán-5-karboxilsav anyag (EK-szám: 941–303–6) (a továbbiakban: anyag) gyártásának vis maior miatti, a megfelelési ellenőrzésről szóló utolsó határozat elfogadása utáni beszüntetése nem mentesíti a felperest azon kötelezettség alól, hogy a megfelelési ellenőrzésről szóló első határozatban az anyagra vonatkozóan kért információt szolgáltassa.
               
            
                  2.
               
               
                  A második, arra alapított jogalap, hogy az alperes megsértette az 1907/2006/EK európai parlamenti és tanácsi rendelet (1) (a továbbiakban: REACH-rendelet) 50. cikkének (2) bekezdését.
               
            
                  3.
               
               
                  A harmadik, arra alapított jogalap, hogy az alperes megsértette a REACH-rendelet 5. és 6. cikkét.
               
            
                  4.
               
               
                  A negyedik, arra alapított jogalap, hogy az alperes megsértette az arányosság elvét.
               
            
         (1)  A vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (HL 2006. L 396., 1. o.; helyesbítések: HL 2007. L 136., 3. o.; HL 2008. L 141., 22. o.; HL 2009. L 36., 84. o.; HL 2010. L 118., 89. o.; HL 2015. L 212., 39. o.).